প্রশাসনিকভাবে অভিজ্ঞ ও ডাইনামিক ব্যক্তিত্ব হিসেবে পরিচিত মেয়র খায়রুজ্জামান লিটনের কাছে নগরবাসীর প্রত্যাশা গগণচুম্বী। মেয়র লিটন নির্বাচনের আগে গ্যাস সংযোগের মাধ্যমে গার্মেন্ট শিল্প স্থাপন, অর্থনৈতিক জোন প্রতিষ্ঠা এবং বঙ্গবন্ধু হাইটেক পার্ক স্থাপনের প্রতিশ্রুতি দিয়েছেন। এছাড়া রেশম কারখানা ও টেক্সটাইল মিল পুরোদমে চালু, রাজশাহী জুটমিল সংস্কার, কৃষিভিত্তিক শিল্প স্থাপন এবং কুটিরশিল্পের সম্প্রসারণের মাধ্যমে আত্মকর্মসংস্থান সৃষ্টির প্রতিশ্রুতি দিয়েছেন তিনি। নগরবাসী আশা করছেন এক এক করে মেয়র লিটন তার প্রতিশ্রুতিগুলো বাস্তবায়ন করবেন।